**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Nadlimitná zákazka – verejná súťaž podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s predpokladanou hodnotou zákazky vo výške **270 000,00** EUR. Zákazka je rozdelená na dve časti, pričom predpokladaná hodnota prvej časti je 215 000,00 EUR (softvér) a predpokladaná hodnota zákazky druhej časti je 55 000,00 EUR (hardvér).

**Názov zákazky: Manažment údajov mesta Trnava**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | .............................................  Ing. Natália Gottwaldová, odbor organizačný a vnútornej  správy  .............................................  Ing. Martina Stanová, MBA, vedúca odboru organizačného  a vnútornej správy |
| Za súlad súťažných podkladov so ZVO: |  |
|  | .............................................  Mgr. Kristína Ščepková, odbor verejného obstarávania,  ............................................. Mgr. Marek Motyka, vedúci odboru verejného obstarávania |
| Schválil: | ..............................................  JUDr. Peter Bročka, LL.M.,  primátor mesta |

OBSAH

[A. Podmienky súťaže 3](#_Toc116626392)

[Komunikácia 3](#_Toc116626393)

[1. Komunikácia medzi verejným obstarávateľom a záujemcami/uchádzačmi 3](#_Toc116626394)

[Predkladanie ponuky a jej obsah 4](#_Toc116626395)

[2. Predkladanie ponuky 4](#_Toc116626396)

[3. Obsah ponuky 5](#_Toc116626397)

[4. Rozdelenie zákazky na časti 6](#_Toc116626398)

[5. Zábezpeka 6](#_Toc116626399)

[Otváranie a vyhodnocovanie ponúk 6](#_Toc116626401)

[6. Otváranie ponúk 6](#_Toc116626402)

[7. Vyhodnotenie ponúk 6](#_Toc116626403)

[Ukončenie súťaže 6](#_Toc116626404)

[8. Informácia o výsledku vyhodnotenia ponúk 6](#_Toc116626405)

[9. Súčinnosť úspešného uchádzača potrebná na uzavretie zmluvy/rámcovej dohody 6](#_Toc116626406)

[10. Uzavretie zmluvy/rámcovej dohody 7](#_Toc116626407)

[Ostatné 7](#_Toc116626408)

[11. Zdroj finančných prostriedkov 7](#_Toc116626409)

[12. Skupina dodávateľov 7](#_Toc116626410)

[13. Variantné riešenie 7](#_Toc116626411)

[B. Návrh zmluvy 8](#_Toc116626412)

[C. Opis predmetu zákazky 9](#_Toc116626413)

[1. Názov predmetu zákazky 9](#_Toc116626414)

[2. Opis predmetu zákazky pre časť č. 1 (softvér) 9](#_Toc116626415)

[Opis predmetu zákazky pre časť č. 2 (hardvér) 9](#_Toc116626416)

[D. Kritériá na vyhodnotenie ponúk a spôsob ich uplatnenia 10](#_Toc116626417)

[1. Kritériá na vyhodnotenie ponúk 10](#_Toc116626418)

[2. Spôsob uplatnenia kritérií 10](#_Toc116626419)

[E. Návrh na plnenie kritérií 11](#_Toc116626420)

[F. Súhlas uchádzača s obsahom návrhu zmluvy 13](#_Toc116626421)

[G. Podiel zákazky zadávaný subdodávateľom 14](#_Toc116626422)

[H. Podmienky účasti pre časť č. 1 – poskytovanie služieb (softvér) 16](#_Toc116626423)

[I. Podmienky účasti pre časť č. 2 – dodanie tovarov (hardvér) 19](#_Toc116626424)

# Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
       1. Verejný obstarávateľ pri komunikácii s uchádzačmi resp. záujemcami postupuje v zmysle § 20 Zákona č 343/2015 Z. z. o verejnom obstarávaní a o zmene a doplnení niektorých zákonov v znení niektorých predpisov (ďalej len ZVO) prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
       2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
       3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
       4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia,

- Google Chrome,

- Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
      2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
      3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
      4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
      5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
      6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
      7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
       1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
       2. Uchádzač predkladá ponuku v elektronickej podobe v lehote na predkladanie ponúk, ktorá je uvedená v oznámení o vyhlásení verejného obstarávania. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
       3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
       4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára.
       5. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia)“].
       6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
       7. Ponuka uchádzača predložená po uplynutí lehoty na predkladanie ponúk sa elektronicky neotvorí.
       8. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
       9. Uchádzač môže predložiť ponuku buď na časť zákazky alebo na obe jej časti.
       10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená v oznámení o vyhlásení verejného obstarávania.
       11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
    2. Obsah ponuky
       1. Uchádzač predloží doklady preukazujúce splnenie podmienok účasti určené verejným obstarávateľom v časti H a časti I súťažných podkladov a to pre tú časť zákazky, na ktorú predkladá svoju ponuku. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED). Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
       2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy podľa časti B. týchto súťažných podkladov pre tú časť zákazky, na ktorú predkladá svoju ponuku. Dokument musí byť podpísaný osobou oprávnenou konať za uchádzača.
       3. Uchádzač predloží riadne vyplnený návrh na plnenie kritérií podľa vzoru uvedeného v časti E. týchto súťažných podkladov za tú časť zákazky, na ktorú predkladá svoju ponuku. Všetky vkladané hodnoty musia byť zadané s presnosťou na dve desatinné miesta. V prípade nesúladu hodnoty ponuky podľa položkového elektronického formuláru systému JOSEPHINE podľa bodu 2.4. a 2.5. týchto súťažných podkladov, ktorý predstavuje len nevyhnutnú funkcionalitu tohto elektronického systému a návrhu na plnenie kritérií, predmetom vyhodnocovania ponúk bude hodnota ponuky uvedená v návrhu na plnenie kritérií predkladaného podľa vzoru uvedeného v časti E. týchto súťažných podkladov pre príslušnú časť zákazky.
       4. Ak uchádzač predkladá ponuku na 2. časť zákazky (hardvér), predloží doklady, z obsahu ktorých vyplýva, že ním ponúkané plnenie spĺňa požiadavky podľa opisu predmetu 2. časti zákazky (napr. technické listy a pod.).
       5. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
       6. Ak ide o uchádzača – skupinu dodávateľov, tento predloží dohodu o plnomocenstve v zmysle bodu 12.2. súťažných podkladov; dokument musí byť podpísaný osobami oprávnenými konať za jednotlivých členov skupiny.
       7. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
       8. Uchádzač uvedie aj zoznam dôverných informácií s identifikáciou čísla strany a textu obsahujúceho dôverné informácie, ak ich jeho ponuka obsahuje.
       9. Uchádzač v ponuke:
    3. uvedie podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok podľa vzoru uvedeného v časti G. týchto súťažných podkladov,
    4. predloží doklady a dokumenty podľa § 41 ods. 1 písm. b) ZVO za každého navrhovaného subdodávateľa uvedeného v ponuke, že spĺňa podmienky účasti týkajúce sa osobného postavenia (§ 32 ZVO) a neexistujú u neho dôvody na vylúčenie podľa § 40 ods. 6 písm. a) až g) a ods. 7 a 8 ZVO; oprávnenie dodávať tovar alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.
    5. Rozdelenie zákazky na časti

Zákazka je rozdelená na 2 časti:

časť zákazky – poskytovanie služieb (softvér)

časť zákazky – dodanie tovarov (hardvér)

* + 1. Zábezpeka

Verejný obstarávateľ nevyžaduje, aby uchádzač v lehote viazanosti ponúk zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
       1. Otváranie ponúk sa uskutoční elektronicky v čase uvedenom v oznámení o vyhlásení verejného obstarávania a bude prebiehať **on-line sprístupnením** prostredníctvom systému JOSEPHINE.
       2. Otváraním ponúk elektronicky prostredníctvom systému JOSEPHINE sa rozumie ich on-line sprístupnenie komisii/verejnému obstarávateľovi.
       3. Otvárania ponúk sa môžu zúčastniť len uchádzači, ktorí v lehote na predkladanie ponúk riadne predložili ponuku do tejto zákazky. Uchádzači môžu vstúpiť do on-line prostredia pre sprístupnenie na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.
       4. Komisia/verejný obstarávateľ zverejní počet predložených ponúk a návrhy na plnenie kritérií, ktoré sa dajú vyjadriť číslom a v súlade s § 52 ods. 3 ZVO pošle uchádzačom, ktorí predložili ponuku v lehote na predkladanie ponúk zápisnicu z otvárania ponúk najneskôr do piatich pracovných dní odo dňa otvárania ponúk.
    2. Vyhodnotenie ponúk
       1. Pri každej časti tejto zákazky verejný obstarávateľ postupuje podľa § 66 ods. 7 písm. b) ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Vyhodnotenie ponúk podľa hodnotiaceho kritéria určí predbežné poradie ponúk, kedy verejný obstarávateľ vyhodnotí u uchádzača, ktorý sa umiestnil na prvom mieste v poradí splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo jeho ponuky, verejný obstarávateľ môže vyhodnotiť splnenie podmienok účasti a požiadaviek na predmet zákazky u ďalšieho uchádzača v poradí. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40, § 53).

## Ukončenie súťaže

* + 1. Informácia o výsledku vyhodnotenia ponúk
       1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi dotknutým uchádzačom výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
    2. Súčinnosť úspešného uchádzača potrebná na uzavretie zmluvy/rámcovej dohody
       1. Verejný obstarávateľ neuzavrie zmluvu s úspešným uchádzačom, ak nie sú splnené podmienky podľa § 11 ZVO.
       2. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehôt určených ZVO (§ 56), ak bol na jej uzavretie písomne vyzvaný.
       3. Verejný obstarávateľ vyžaduje, aby úspešný uchádzač v rámci súčinnosti na uzavretie zmluvy, najneskôr však v čase uzavretia zmluvy poskytol verejnému obstarávateľovi zoznam subdodávateľov tak, aby tento obsahoval všetkých známych subdodávateľov v čase uzatvárania zmluvy, predmet subdodávky, finančný podiel subdodávky a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
    3. Uzavretie zmluvy/rámcovej dohody
       1. Výsledkom postupu verejného obstarávania bude uzavretie zmluvy s  úspešným uchádzačom/uchádzačmi, t. j. na každú časť zákazky bude uzavretá samostatná zmluva, a to v súlade s týmito súťažnými podkladmi a s ponukou predloženou úspešným uchádzačom/uchádzačmi.
       2. Podrobné vymedzenie zmluvných podmienok vykonania požadovaného predmetu danej časti zákazky je vyjadrené vo forme jednotlivých návrhov zmlúv pre príslušnú časť zákazky, ktoré sú uvedené v časti B. týchto súťažných podkladov.
       3. Verejný obstarávateľ môže uzavrieť zmluvu s úspešným uchádzačom/uchádzačmi najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
       1. Zákazka bude financovaná z vlastných prostriedkov verejného obstarávateľa a z operačného programu integrovaná infraštruktúra, ITMS kód Projektu 311071BSR6 a ITMS2014+:NFP311070BSR6.
       2. Verejný obstarávateľ neposkytuje zálohy ani preddavky na úhradu nákladov spojených s plnením zmlúv. Platobné podmienky sú uvedené v návrhoch zmlúv v časti B.  týchto súťažných podkladov.
    2. Skupina dodávateľov
       1. Skupina dodávateľov sa v zmysle § 2 ods. 5 ZVO považuje za uchádzača.
       2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy a komunikácie.
       3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy požaduje, aby účastníci tejto skupiny uzavreli medzi sebou dohodu o združení podľa   
          § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy.
    3. Variantné riešenie
       1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.

# Návrh zmluvy

Návrhy zmlúv pre jednotlivé časti zákazky, ktoré sú neoddeliteľnou súčasťou týchto súťažných podkladov, tvoria z dôvodu väčšej prehľadnosti osobitné dokumenty zverejnené samostatne.

# Opis predmetu zákazky

* + 1. Názov predmetu zákazky

Manažment údajov mesta Trnava

* + 1. Opis predmetu zákazky pre časť č. 1 (softvér)
  1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný predmet: 72600000-6 – Počítačové podporné služby a poradenstvo

* 1. Podrobný opis predmetu zákazky

Podrobný opis predmetu zákazky, ktorý je neoddeliteľnou súčasťou týchto súťažných podkladov, tvorí z dôvodu väčšej prehľadnosti osobitný dokument zverejnený samostatne.

Opis predmetu zákazky pre časť č. 2 (hardvér)

* 1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný predmet: 48800000-6 Informačné systémy a servery

* 1. Podrobný opis predmetu zákazky

Podrobný opis predmetu zákazky, ktorý je neoddeliteľnou súčasťou týchto súťažných podkladov, tvorí z dôvodu väčšej prehľadnosti osobitný dokument zverejnený samostatne.

# Kritériá na vyhodnotenie ponúk a spôsob ich uplatnenia

1. Kritériá na vyhodnotenie ponúk

Kritériom na vyhodnotenie ponúk v rámci tohto postupu verejného obstarávania je najnižšia celková cena v EUR bez DPH za celý predmet zákazky príslušnej časti. Celková cena za predmet zákazky príslušnej časti musí zahŕňať všetky náklady spojené s požadovaným predmetom zákazky danej časti.

* + - 1. Spôsob uplatnenia kritérií

Ako prvá v poradí bude označená ponuka s najnižšou celkovou cenou v eur bez DPH za predmet zákazky príslušnej časti, ako druhá v poradí bude označená ponuka s druhou najnižšou celkovou cenou v eur bez DPH príslušnej časti. Poradie ostatných ponúk sa stanoví obdobne.

Úspešným uchádzačom sa za predpokladu splnenia podmienok účasti a požiadaviek verejného obstarávateľa na predmet zákazky príslušnej časti stane ten uchádzač, ktorého ponuka sa v súlade s touto časťou súťažných podkladov a bodom 7. týchto súťažných podkladov umiestni na prvom mieste v poradí.

# Návrh na plnenie kritérií

Uchádzač vyplní návrh na plnenie kritéria pre tú časť zákazky, na ktorú predkladá ponuku.

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „Manažment údajov mesta Trnava” – časť 1 poskytovanie služieb (softvér)**

**Kritérium – celková cena v EUR bez DPH**

|  |  |
| --- | --- |
| * + 1. **časť – poskytovanie služieb** | **Cena**  **v EUR bez DPH** |
| **Cena celkom** |  |

Dátum:

pečiatka a podpis uchádzača

(v súlade so spôsobom konania uvedeným v obchodnom registri a pod.)

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „Manažment údajov mesta Trnava” – časť 2 dodanie tovarov (hardvér)**

**Kritérium – celková cena v EUR bez DPH**

|  |  |  |  |
| --- | --- | --- | --- |
| **2. časť - dodanie tovarov** | **Počet ks** | **Cena za 1 ks** | **Cena spolu v EUR bez DPH** |
| **Server** | 2 |  |  |
| **Diskové pole** | 1 |  |  |
| **Cena celkom** | - | - |  |

Dátum:

pečiatka a podpis uchádzača

(v súlade so spôsobom konania uvedeným v obchodnom registri a pod.)

# Súhlas uchádzača s obsahom návrhu zmluvy

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy časti   
B. súťažných podkladov k nadlimitnej zákazke s názvom: **„Manažment údajov mesta Trnava” – 1. časť zákazky – poskytovanie služieb (softvér)**.

V ..............................., dňa ...............................

..................................................................

podpis osoby oprávnenej konať za uchádzača

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy časti   
B. súťažných podkladov k nadlimitnej zákazke s názvom: **„Manažment údajov mesta Trnava” – 2. časť zákazky – dodanie tovarov (hardvér)**.

V ..............................., dňa ...............................

..................................................................

podpis osoby oprávnenej konať za uchádzača

# Podiel zákazky zadávaný subdodávateľom

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Zabezpečenie plnenia predmetu zákazky s názvom: „**Manažment údajov mesta Trnava“ – 1. časť zákazky – poskytovanie služieb (softvér)** budem vykonávať prostredníctvom týchto subdodávateľov:

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v %:

Opis predmetu subdodávky – čo konkrétne bude predmetom subdodávky:

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v %:

Opis predmetu subdodávky – čo konkrétne bude predmetom subdodávky:

(Doplniť podľa potreby)

V \_\_\_\_\_\_\_\_\_\_\_\_\_\_dňa\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis osoby oprávnenej konať za uchádzača

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Zabezpečenie plnenia predmetu zákazky s názvom: „**Manažment údajov mesta Trnava“ – 2. časť zákazky – dodanie tovarov (hardvér)** budem vykonávať prostredníctvom týchto subdodávateľov:

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v %:

Opis predmetu subdodávky – čo konkrétne bude predmetom subdodávky:

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v %:

Opis predmetu subdodávky – čo konkrétne bude predmetom subdodávky:

(Doplniť podľa potreby)

V \_\_\_\_\_\_\_\_\_\_\_\_\_\_dňa\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis osoby oprávnenej konať za uchádzača

# Podmienky účasti pre časť č. 1 – poskytovanie služieb (softvér)

**Osobné postavenie**

Vyžaduje sa splnenie podmienky účasti osobného postavenia podľa § 32 ods. 1 zákona č. 343/2015  
Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO").

Uchádzač preukazuje splnenie podmienok účasti týkajúcich sa osobného postavenia podľa   
§ 32 ods. 2, resp. ods. 4 a 5 ZVO. Uchádzač môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom podľa § 39 ZVO (ďalej len "JED"). Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO. V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť. Verejný obstarávateľ má prístup k dokladom podľa § 32 ods. 2 písm. b), c) a e) ZVO prostredníctvom webového portálu oversi.sk; tento doklad nie je potrebné predkladať, ak ide o uchádzača, o ktorom sú tieto informácie dostupné z predmetného portálu.

**Technická alebo odborná spôsobilosť**

Vyžaduje sa splnenie podmienky účasti podľa § 34 ods. 1 písm. a), d), g) ZVO

*§ 34 ods. 1 písm. a) ZVO*

Verejný obstarávateľ požaduje, aby uchádzač realizoval za predchádzajúce tri roky od vyhlásenia verejného obstarávania aspoň jedno plnenie rovnakého alebo obdobného charakteru ako je predmet zákazky, v celkovej hodnote minimálne 150 000,00 bez DPH.

Uchádzač preukazuje splnenie tejto podmienky účasti predložením zoznamu poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov. Ak bol odberateľom verejný obstarávateľ alebo obstarávateľ podľa ZVO, dokladom je referencia. Ak odberateľom nebol verejný obstarávateľ alebo obstarávateľ podľa ZVO, uchádzač v zozname uvedie aj meno a priezvisko zodpovednej osoby odberateľa a jej telefonický a e-mailový kontakt za účelom overenia si poskytnutia daného plnenia.

*§ 34 ods. 1 písm. d) v spojení s § 35 ZVO*

Verejný obstarávateľ požaduje od uchádzača predloženie certifikátu systému informačnej bezpečnosti ISO 27001 za účelom preukázania opatrení použitých uchádzačom na zabezpečenie kvality.

*§ 34 ods. 1 písm. g) ZVO*

Verejný obstarávateľ požaduje, aby pracovný tím, ktorý bude predmet zákazky vykonávať, pozostával z minimálne šesť osôb (jednotlivých expertov), ktoré sú oprávnené na vykonávanie danej činnosti a zároveň spĺňajú nasledovné podmienky:

**Expert č. 1 - Hlavný architekt**

a) musí mať minimálne 5 ročné skúsenosti v oblasti návrhu a budovania informačných systémov a IT infraštruktúry v pozícii hlavného architekta, pričom v rámci uvedených skúseností musel vykonať minimálne návrh business architektúry, návrh architektúry IS a návrh technologickej architektúry; preukáže sa prostredníctvom profesijného životopisu tohto experta;

b)  musí mať platný certifikát v oblasti architektúry a návrhu IS napr. TOGAF 9 Foundation alebo Zachman Certified - Enterprise Architect, alebo Distinguished Certified Architect, alebo „ekvivalent“ daného certifikátu od inej akreditovanej autority, preukáže sa prostredníctvom predloženia kópie daného certifikátu.

**Expert č. 2 - Hlavný projektový manažér**

a) musí mať minimálne 5 ročné skúsenosti v oblasti v oblasti riadenia projektov implementácie IT systémov v pozícii projektového manažéra, pričom v rámci uvedených skúseností musel vykonať minimálne plánovanie projektu, časový harmonogram projektu, riadenie zdrojov, riadenie rizík; preukáže sa prostredníctvom profesijného životopisu tohto experta;

b) musí mať získaný a platný certifikát pre oblasť projektového riadenia, napr. PMP (Project Managment Profesional), alebo „ekvivalent“ daného certifikátu (napr.: IPMA, PRINCE2) od inej akreditovanej autority; preukáže sa prostredníctvom predloženia kópie daného certifikátu.

**Expert č. 3 – Hlavný expert na analýzu databáz a informačných systémov**

a) musí mať minimálne 5 ročné skúsenosti pri analýze a návrhu IS, v pozícii analytika, pričom v rámci uvedených skúseností musel vykonať minimálne návrh modelu IS, návrh databázovej štruktúry; preukáže sa prostredníctvom profesijného životopisu tohto experta;

b) musí mať získaný a platný certifikát v oblasti analýzy/modelovania IS napr. OMG OCUP2 foundation alebo „ekvivalent“ daného certifikátu od inej certifikačnej autority; preukáže sa prostredníctvom predloženia kópie daného certifikátu.

**Expert č. 4 - Hlavný tester**

a) musí mať minimálne 3 ročné skúsenosti v oblasti testovania informačných systémov v pozícii testera; preukáže sa prostredníctvom profesijného životopisu tohto experta;

b) musí mať získaný a platný certifikát pre oblasť testovania IS, napr. ISTQB CTFL (Certified Tester Foundation Level), alebo „ekvivalent“ daného certifikátu od inej akreditovanej autority; preukáže sa prostredníctvom predloženia kópie daného certifikátu.

**Expert č. 5 - Hlavný expert pre komunikáciu**

a) musí mať minimálne 5 ročné skúsenosti v oblasti dátového a multimediálneho prenosu medzi vzdialenými lokalitami prostredníctvom privátnych a verejných sietí v pozícii sieťového špecialistu, pričom v rámci týchto skúseností musel vykonať minimálne analýzu, návrh, optimalizácia sieťovej a komunikačnej infraštruktúry a ich implementáciu do produkčného prostredia; preukáže sa prostredníctvom profesijného životopisu tohto experta;

b) musí mať získaný a platný certifikát pre oblasť sieťovej infraštruktúry, napr. CCNP Enterprise alebo JNCIP-ENT alebo HCIP-Routing&Switching, alebo „ekvivalent“ daného certifikátu od inej akreditovanej autority; preukáže sa prostredníctvom predloženia kópie daného certifikátu.

**Expert č. 6 - Hlavný expert pre oblasť bezpečnosti a ochrany osobných údajov**

1. musí mať minimálne 5 ročné skúsenosti v oblasti bezpečnosti informačných technológií a ochrany osobných údajov v nich v pozícii špecialistu pre oblasť bezpečnosti, pričom v rámci týchto skúseností musel vykonať minimálne analýzu, návrh a implementáciu IS, v oblasti bezpečnosti aplikačnej infraštruktúry informačných systémov; preukáže sa prostredníctvom profesijného životopisu tohto experta;
2. musí mať získaný a platný certifikát pre oblasť bezpečnosti, napr. CISA a CISM, alebo ekvivalent daného certifikátu od inej akreditovanej autority; preukáže sa prostredníctvom kópie daného certifikátu.

Pre všetkých vyššie uvedených expertov platí, že z predloženého životopisu musia minimálne vyplývať nasledovné skutočnosti:

* meno, priezvisko a dátum narodenia
* profesijné skúsenosti uvedené v štruktúrovanej podobe na základe jednotlivých pracovných skúseností s uvedením názvu spoločnosti/odberateľa, krátkeho opisu nadobudnutých skúseností alebo zručností, trvanie pracovného pomeru či zmluvného vzťahu.

# Podmienky účasti pre časť č. 2 – dodanie tovarov (hardvér)

**Osobné postavenie**

Vyžaduje sa splnenie podmienky účasti osobného postavenia podľa § 32 ods. 1 zákona č. 343/2015  
Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO").

Uchádzač preukazuje splnenie podmienok účasti týkajúcich sa osobného postavenia podľa   
§ 32 ods. 2, resp. ods. 4 a 5 ZVO. Uchádzač môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom podľa § 39 ZVO (ďalej len "JED"). Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO. V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť. Verejný obstarávateľ má prístup k dokladom podľa § 32 ods. 2 písm. b), c) a e) ZVO prostredníctvom webového portálu oversi.sk; tento doklad nie je potrebné predkladať, ak ide o uchádzača, o ktorom sú tieto informácie dostupné z predmetného portálu.

**Technická alebo odborná spôsobilosť**

Vyžaduje sa splnenie podmienky účasti podľa § 34 ods. 1 písm. a)

Verejný obstarávateľ požaduje, aby uchádzač realizoval za predchádzajúce tri roky od vyhlásenia verejného obstarávania aspoň dve plnenia rovnakého alebo obdobného charakteru ako je predmet zákazky, pričom aspoň jedno z nich musí byť v hodnote minimálne 35 000,00 bez DPH.

Uchádzač preukazuje splnenie tejto podmienky účasti predložením zoznamu poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov. Ak bol odberateľom verejný obstarávateľ alebo obstarávateľ podľa ZVO, dokladom je referencia. Ak odberateľom nebol verejný obstarávateľ alebo obstarávateľ podľa ZVO, uchádzač v zozname uvedie aj meno a priezvisko zodpovednej osoby odberateľa a jej telefonický a e-mailový kontakt za účelom overenia si poskytnutia daného plnenia.